Centenars de dones d'Alaquàs assisteixen a la xerrada "Història del vot, dret a la ciutadania de les dones", a càrrec de Cristina Almeida
02/03/2004 11:42:00

# Centenars de dones d'Alaquàs assisteixen a la xerrada "Història del vot, dret a la ciutadania de les dones", a càrrec de Cristina Almeida

*   02/03/2004 11:42:00
*   [Imprimir](#)
*   Compartir
*    https://www.alaquas.org/documento.asp?id\_do=9088

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9088%2F0&title=Ajuntament%20d%27Alaqu%C3%A0s.%20Premsa.Centenars%20de%20dones%20d%27Alaqu%C3%A0s%20assisteixen%20a%20la%20xerrada%20%22Hist%C3%B2ria%20del%20vot%2C%20dret%20a%20la%20ciutadania%20de%20les%20dones%22%2C%20a%20c%C3%A0rrec%20de%20Cristina%20Almeida)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9088/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9088/9088_Form_4.jpg)](https://www.alaquas.org/ficheros/documentos/2004/2/9088/9088_Form_10.jpg "<a href='https://www.alaquas.org/ficheros/documentos/2004/2/9088/9088_Form_10.jpg' target=_blank><i class='fa fa-external-link' aria-hidden='true'></i>.Centenars de dones d'Alaquàs assisteixen a la xerrada \"Història del vot, dret a la ciutadania de les dones\", a càrrec de Cristina Almeida</a>")

Almeida va reivindicar en el seu discurs la igualtat de les dones en la representació política

Cristina Almeida va protagonitzar el passat divendres 27 de febrer una de les xerrades més participatives dins de la programació cultural organitzada per l'Ajuntament d'Alaquàs per tal de commemorar el 8 de Març, Dia Internacional de la Dona. Centenars de dones d'Alaquàs i d'altres poblacions de la comarca es van donar cita a la conferència "Història del Vot, Dret a la Ciutadania de les Dones".

L'encarregat d'obrir l'acte va estar l'Alcalde d'Alaquàs, Jorge Alarte, qui va donar la benvinguda a Cristina Almeida i va agrair la participació de totes les associacions d'Alaquàs i totes les dones, que a través d'aquesta programació cultural, treballen dia rere dia per tal de millorar les condicions de vida de tota la ciutadania.

Jorge Alarte va destacar en el seu discurs la seua voluntat per continuar organitzant aquest tipus d'activitats "amb les quals volem apropar totes les i els ciutadans a persones que per la seua trajectòria professional i compromís, ens poden enriquir". L'Alcalde va insistir especialment en la seua satisfacció per haver inclòs l'any 1999, per primera vegada en la història d'Alaquàs, el mateix nombre de dones i homes en el seu equip de govern. Va destacar també que des del 25 de maig, l'equip de govern està format actualment per nou dones i sis homes i que per primera vegada, Alaquàs compta també amb una jutgessa de pau.

A continuació, Jorge Alarte va donar la paraula a Cristina Almeida, a qui va presentar com una dona "lluitadora, activa, guerrillera i compromesa amb l'esquerra espanyola". Almeida es va mostrar especialment orgullosa de participar en aquesta programació i sobretot d'impartir aquesta xerrada al Castell d'Alaquàs, tot i destacant la importància d'haver adquirit aquest monument renaixentista per a tota la població: "un castell de cultura, d'encontre, de paraula, de gaudi per a tot el poble, ha segut un gran canvi per a Alaquàs", va manifestar Almeida.

En la xerrada, que va durar una hora i mitja aproximadament, Cristina Almeida va posar de manifest sobretot la importància de continuar lluitant per la igualtat de les dones en la representació política espanyola. Aquesta dona compromesa amb la societat va fer un repàs per la història política des de l'any 1975, tot i destacant els èxits aconseguits per les dones al llarg d'aquests anys. Tot i això, va voler remarcar que encara hui en dia les dones no tenen la mateixa consideració i que és necessari seguir lluitant per aconseguir la igualtat i la paritat de les dones i els homes en la representació política del país. Parlant d'estadístiques, Almeida va incidir en què sols el 12,7% de la representació política són dones, i la resta homes.

Cristina Almeida Castro va nàixer a Badajoz el 24 de juliol de 1944. Ha segut Senadora per la Comunitat de Madrid, Diputada pel Grup Parlamentari Socialista de l'Assemblea de Madrid, Regidora d'Educació a l'Ajuntament de Madrid, Presidenta i fundadora del partit de Nova Esquerra i militant històrica del PCE. Actualment exerceix com a advocada. Però sobretot, Cristina Almeida s'ha caracteritzat sempre per ser una dona compromesa amb els drets de totes les dones i amb l'esquerra espanyola.

L'Ajuntament d'Alaquàs continuarà al llarg de l'any 2004 desenvolupant diferents activitats, ja que l'objectiu de l'Ajuntament en aquest any ha estat organitzar una programació més global on es donen cabuda diferents xerrades, conferències, tallers i cursos.